
Par precizējumiem Cēsu novada domes 2026.gada 28.maija saistošajos 
noteikumos Nr.7 “Par ielu tirdzniecības kārtību un pašvaldības 
nodevu ielu tirdzniecībai publiskās vietās Cēsu novada pašvaldības teritorijā”” 
Ziņo D.Eihenbauma, Uzņēmējdarbības un tūrisma pārvaldes vadītāja

         Cēsu novada dome 2026.gada 28.maijā apstiprināja saistošos noteikumus Nr.7 “Par ielu tirdzniecības kārtību un pašvaldības nodevu ielu tirdzniecībai publiskās vietās Cēsu novada pašvaldības teritorijā”, turpmāk – Saistošie noteikumi, Cēsu novada pašvaldībā 11.06.2026. saņemts Ekonomikas ministrijas (turpmāk – EM) 2026.gada 11.jūnija vēstule Nr.  6.2-5/2026/2300 (Cēsu novada pašvaldībā reģistrēts ar Nr. 6.2-5/2026/5077), kur EM pēc Saistošo noteikumu izvērtēšanas, izteikusi iebildumus par atsevišķām Saistošo noteikumu normām un lūguši Saistošos noteikumus precizēt:
1) [bookmark: OLE_LINK4]12.12.2. apakšpunktu nepieciešams precizēt, ka priekšroka tiek piešķirta tirdzniecība dalībniekam, kurš pārdod Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 7. punktā minētās preces, ja tirdzniecības vietu skaits ielu tirdzniecības vietā ir ierobežots, pēc tam Cēsu novada ražotājiem un oriģināldarbiem;
2) Labot 18.3. un 18.4. kā patstāvīgus punktus uz 19. un 20., līdz ar šo izmaiņu, maināma visa Saistošo noteikumu numerāciju no 19.punkta;
3) Pamatteksta 18.3. punktu precizēt un tajā neierobežot tirdzniecības vietas vizuālo risinājumu, izņemot teritorijas, kurām ir kultūrvēsturisks raksturs.

              Ievērojot Ekonomikas ministrijas 2026.gada 11.jūnija vēstuli Nr.  6.2-5/2026/2300, pamatojoties uz Pamatojoties uz Ministru kabineta 2010. gada 12. maija noteikumu Nr. 440 "Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību" 8. un 9. punktu, Cēsu novada dome, ar 18 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Mārtiņš Šteins) ,  pret nav, 1 - atturas (Māris Šķesteris),  nolemj:

1. Precizēt Cēsu novada domes 2026.gada 28.maija saistošos noteikumus Nr.7 “Par ielu tirdzniecības kārtību un pašvaldības nodevu ielu tirdzniecībai publiskās vietās Cēsu novada pašvaldības teritorijā”” saskaņā ar pielikumu:
1.1. Izteikt Saistošo noteikumu 12.12.2. apakšpunktu šādā redakcijā;
 “12.12.2.	priekšroka tiek piešķirta tirdzniecība dalībniekam, kurš pārdod Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 7. punktā minētās preces, ja tirdzniecības vietu skaits ielu tirdzniecības vietā ir ierobežots, pēc tam Cēsu novada ražotājiem un oriģināldarbiem.”
1.2. Labot 18.3. un 18.4. kā patstāvīgus punktus uz 19. un 20., līdz ar šo izmaiņu maināma visa saistošo noteikumu numerācija no 19.punkta;
1.3. Pamatteksta 18.3. punktu (precizētās redakcijas 19.punkts) izteikta sekojošā redakcijā:
“19.  Izskatot iesniegumu par ielu tirdzniecības atļaujas izsniegšanu, Pašvaldībai ir tiesības izvērtēt plānoto preču sortimentu, tirdzniecības vietas vizuālo risinājumu teritorijās, kurās ir kultūrvēsturisks raksturs”
2. Precizētus Saistošos noteikumus nosūtīt publicēšanai Latvijas Vēstnesī un Eiropas Komisijai un Eiropas Savienības dalībvalstīm komentāru sniegšanai atbilstoši Ekonomikas ministrijas norādījumiem.
3. Atbildīga par lēmuma izpildi ir Cēsu novada pašvaldības Uzņēmējdarbības un tūrisma pārvalde.
4. Kontroli pār lēmuma izpildi veikt Cēsu novada pašvaldības izpilddirektoram.


Cēsu novada domes priekšsēdētājs	 						J.Rozenbergs

